ভুয়ো চাইল্ডলাইন কর্মী সেজে আসামিকে বাঁচানোর জন্য তোলাবাজি

নদিয়া: ভুয়ো চাইল্ডলাইন কর্মী (Santipur Fake Childline worker) সেজে পকসো মামলার আসামিকে বাঁচানোর জন্য ৩ লক্ষ টাকা তোলাবাজির অভিযোগ সমাজ কর্মীর বিরুদ্ধে। অভিযুক্ত সমাজ কর্মীকে গ্রেফতার করল শান্তিপুর থানার (Santipur Police Station) পুলিশ। পুলিশ সূত্রে খবর শান্তিপুরের জলেশ্বর তিলিপাড়া এলাকার বাসিন্দা অনুপম সাহা নামে এক ব্যক্তি দীর্ঘদিন ধরে শান্তিপুর শহরে চাইল্ড লাইন কর্মী হিসেবে নিজেকে পরিচয় দিয়ে আসছেন। একাধিক জায়গায় তোলাবাজি করতো বলে অভিযোগ ওই কর্মীর বিরুদ্ধে। এর আগেও পুলিশের কাছে অভিযোগ আসে, অভিযুক্ত অনুপম সাহার বিরুদ্ধে। তবে এরপর পুলিশ তদন্ত নেমে জানতে পারে এক পকসো মামলার আসামিকে বাঁচানোর জন্য তার পরিবারের কাছ থেকে তিন লক্ষ টাকা নিয়েছেন বলে অভিযোগ ধৃত অনুপম সাহার বিরুদ্ধে।

আরও পড়ুন: সিপিএমের পার্টি অফিসে তালা, ভিতরে আটকে সুজন

পুলিশ সূত্রের খবর, অনুপম সাহা একা নন তাঁর সঙ্গে আরও এক ব্যক্তি এই ঘটনায় জড়িত। তাঁর খোঁজ পেতেই অনুপমকে জিজ্ঞাসাবাদ করছে পুলিশ। তবে এই সমাজকর্মী চাইল্ড লাইন কর্মীর পরিচয় দিয়ে একাধিকবার কখনও পুলিশের নাম করে তো কখনও চাইল্ড লাইনের নাম করে তোলাবাজি করেছে। মিথ্যা প্রতিশ্রুতি দিয়ে আসামির পরিবারের থেকে তোলাবাজির অভিযোগের ভিত্তিতে গ্কেফতার করেছে পুলিশ। মঙ্গলবার ধৃত অনুপমকে রানাঘাট আদালতে পাঠায় শান্তিপুর থানার পুলিশ। ধৃত ব্যক্তি অনুপম সাহার বিরুদ্ধে ভারতীয় দণ্ডবিধির ৩০৮ এর( ২)/ ৩/(৫) বি এন এস এক্ট এ মামলা রুজু করে, আদালতে তোলা হয়েছে।

অন্য খবর দেখুন